b'\n_START_ARTICLE_\nArtazostra\n_START_PARAGRAPH_\nArtazostra (perz. Arta-zausri) je bila perzijska princeza, k\xc4\x87i vladara Darija Velikog i Aristone, k\xc4\x87eri Kira Velikog._NEWLINE_Prema gr\xc4\x8dkom povjesni\xc4\x8daru Herodotu, Artazostra se udala za Mardonija (Gobriasovog sina), neposredno prije nego \xc5\xa1to je 492. pr. Kr. preuzeo zapovjedni\xc5\xa1tvo nad perzijskom vojskom u Skudri (Trakiji) i Makedoniji. Artazostra se tako\xc4\x91er spominje u dokumentima iz 498. pr. Kr. prona\xc4\x91enim u Perzepolisu, kao \xe2\x80\x9e\xc5\xbeena Mardonija, k\xc4\x87er kralja\xe2\x80\x9c kojoj je zajedno sa Gobriasom i njegovom \xc5\xbeenom (Radu\xc5\xa1namuya ili Ardu\xc5\xa1namuya) ispla\xc4\x87ena svota za putovanje. Drugi oblik prijevoda tvrdi kako je Radu\xc5\xa1namuya zapravo bila anonimna Mardonijeva \xc5\xbeena. Mardonije i Artazostra imali su sina Artonta.'